**Audros Daujotienės einamųjų metų užduotys:**

1. Išanalizuoti galimybes įdiegti naujas priemones, mažinančias administracinę naštą Civilinės metrikacijos, registracijos bei gyventojų gyvenamosios vietos deklaravimo procedūrose.
2. Išsamiai susipažinti su Sveikatos BĮ ir Socialinių BĮ darbuotojų vertinimų eiga, aptarti su BĮ vadovais.
3. Išanalizuoti galimybes plėsti Socialinio būsto fondą, panaudojant lėšas, gautas už savivaldybės būsto nuomą.
4. Aktyviai dalyvauti globos namų senyvo amžiaus asmenims plėtros vykdymo eigoje.
5. Užtikrinti perėjimo nuo institucinės globos prie globos šeimoje ir bendruomenėje teikiamų paslaugų, likusių be tėvų globos vaikams veiksmų plano įgyvendinimą, įsigyjant papildomai 2-3 butus, vaikų iš „Ryto“ ir „Smiltelės“ vaikų globos namų apgyvendinimui.

**Kastyčio Macijausko einamųjų metų užduotys:**

1. Koordinuoti Klaipėdos miesto savivaldybės bendrojo plano rengimo procedūrą, pasiekti, kad iki 2018-12-31 būtų parengti bendrojo plano konkretizuoti sprendiniai.
2. Koordinuoti savivaldybės biudžeto lėšomis rengiamų teritorijų planavimo ir žemės sklypų formavimo ir pertvarkymo projektų rengimo procedūras, siekti, kad projektai būtų parengti ir patvirtinti nustatytais terminais.
3. Koordinuoti darnaus judumo plano užbaigimo procedūrą.

**Aldonos Špučienės einamųjų metų užduotys:**

1. Koordinuoti 2018 m. biudžeto projekto rengimą ir teikimą Tarybai nustatytais terminais.
2. Koordinuoti konsoliduotų finansinių ataskaitų rinkinio už 2017 metus pateikimą Tarybai reglamente nustatytu terminu.
3. Koordinuoti Klaipėdos miesto savivaldybei nuosavybės teise priklausančio nekilnojamojo turto valdymo, naudojimo ir disponavimo juo strategijos projekto rengimą.
4. Koordinuoti su turto valdymo, naudojimo ir disponavimo juo strategijos įgyvendinimu susijusių tvarkos aprašų parengimą.
5. Koordinuoti Valstybės pagalbos vertinimo ir suteiktos nereikšmingos (de minis) pagalbos duomenų teikimo valstybės pagalbos registrui tvarkos aprašo parengimą.

**Nijolės Laužikienės einamųjų metų užduotys:**

1. Organizuoti savivaldybės biudžeto lėšomis dalinai finansuojamų kultūros, sporto, švietimo programų stebėsenos rodiklių sistemos parengimą, siekiant vertinti kokybinius ir kiekybinius pokyčius.
2. Organizuoti vaikų ir jaunimo kultūrinių kompetencijų ugdymo programos parengimą bei numatyti gaires siekiant integruoti projektus į formalų ir neformalų ugdymą.
3. Organizuoti I ir II sporto reformos etapo rezultatų analizę, išvadas pateikti administracijos direktoriui.
4. Užtikrinti didelio meistriškumo sportininkų rengimo ir finansavimo savalaikį priemonių įgyvendinimą.

**Liudviko Dūdos einamųjų metų užduotys:**

1. Vaikų žaidimo aikštelių įrengimo mieste programos vykdymo kuravimas.
2. Daugiabučių namų renovacijos mieste programos vykdymo kuravimas.
3. Daugiabučių namų kiemų infrastruktūros sutvarkymo programos įgyvendinimo kuravimas.

**Ričardo Zulco einamųjų metų užduotys:**

1. Užbaigti Ekonominės plėtros strategijos „Klaipėda 2030“ parengimą, planuoti ir įgyvendinti strategijoje numatytas priemones.
2. Dalyvauti Klaipėdos regiono specializacijos strategijos parengimo bei Klaipėdos universiteto optimizavimo plano parengimo darbe.
3. Užtikrinti, kad departamentui numatytų priemonių įgyvendinimo procentas siektų 72% ir daugiau.
4. Užtikrinti, kad projektai, įgyvendinami iš tikslinių kelių direkcijos skirtų asignavimų, būtų įgyvendinti visa aptimi.